Държавен вестник, бр. 58, 2025 г., стр. 5

БРОЙ  58	
Д Ъ Р Ж А В Е Н  В Е С Т Н И К 	
СТР.  5  
(4) Номинационната комисия може да съ­
бира допълнителна информация и документи 
от кандидатите на всеки етап от процедурата 
по разглеждане на кандидатурите.
Член 9
Проверка на законовите изисквания (по до­
пустимостта)
(1) Преди проверката на професионални­
те и нравствените качества на кандидатите 
Номинационната комисия прави проверка 
на предоставените документи и декларира­
ни обстоятелства за тяхното съответствие с 
изиск­ванията на закона, както следва:
1. да нямат друго, освен българско граж­
данство;
2. да не са осъждани за престъпление, 
независимо от реабилитацията, и да не са 
били освободени от наказателна отговорност 
за умишлено престъпление;
3. да не са лишени от правото да заемат 
конкретна публична длъжност или да упраж­
няват конкретна професия или дейност;
4. да нямат изискуеми публични задълже­
ния, надвишаващи размера на минималната 
работна заплата;
5. да не са били членове на управляващ или 
контролиращ орган на политическа партия 
през последните 5 години;
6. през последните 5 години да не са били 
членове на Народното събрание и на Евро­
пейския парламент, избрани от Република 
България, членове на Министерския съвет 
или да не са заемали позиция в политически 
кабинет на орган на изпълнителната власт;
7. да притежават висше юридическо образо­
вание и придобита юридическа правоспособ­
ност или висше икономическо образование;
8. да имат 7 години юридически стаж или 
7 години стаж в службите за сигурност и 
обществен ред;
9. да са подали декларация за несъвмес­
тимост в съответствие със Закона за проти­
водействие на корупцията;
10. да са подали декларация за имущество 
и интереси в съответствие със Закона за про­
тиводействие на корупцията;
11. да са преминали проверката на Комиси­
ята за разкриване на документи и обявяване 
на принадлежност на български граждани 
към Държавна сигурност и разузнавателните 
служби на Българската народна армия относно 
принадлежността на кандидата към Държав­
на сигурност и разузнавателните служби на 
Българската народна армия;
12. да са подали писменото си съгласие 
по чл. 6, ал. 4, т. 4 от настоящите правила;
13. да са представили писмена концепция 
за работата си като член на Комисията за 
противодействие на корупцията по чл. 7, ал. 1 
от настоящите правила.
(2) Обстоятелствата по ал. 1, т. 1 – 6 се 
установяват служебно от Номинационната 
комисия чрез получаване на необходимите 
писмени доказателства от компетентните 
министерства и други организации – ако не 
са представени от кандидатите.
(3) Неизпълнението на изискванията по 
ал. 1 води до отстраняване на кандидата от 
по-нататъшното разглеждане на кандидатурата 
му в процедурата по избор.
(4) Липсата на писмени доказателства за 
изпълнение на изискванията по ал. 1, т. 7 – 13 
води до отстраняване на кандидата от по-на­
татъшното разглеждане на кандидатурата му 
в процедурата по избор.
(5) Номинационната комисия пристъпва 
към разглеждане на кандидатурите само по 
отношение на кандидатите, които на този етап 
не са отстранени от по-нататъшно участие в 
процедурата по избор.
Член 10
Покана на кандидати за изслушване
(1) След получаване на необходимата ин­
формация, писмените доказателства и след 
проверка на законовите изисквания по чл. 9 
от настоящите правила Номинационната 
комисия кани на изслушване допуснатите до 
участие в процедурата по избор кандидати.
(2) В поканата до съответния кандидат се 
посочват и постъпилите въпроси от юриди­
чески лица с нестопанска цел в обществена 
полза, висши училища и научни организации, 
отправени към него на основание чл. 8, ал. 2 
от настоящите правила, като с това се дава 
възможност на кандидата да подготви отго­
ворите си и при възможност да представи 
съпътстващата документация.
(3) Покана за изслушване на кандидата 
се отправя най-рано 7 дни преди деня на 
изслушването.
(4) Редът на поканите и изслушванията се 
извършва по азбучен ред на фамилните имена 
на кандидатите.
(5) На изслушване в един ден могат да бъдат 
поканени не повече от четирима кандидати.
(6) Отсъствие на кандидат от изслушването 
без уважителна причина води до отстранява­
нето му от процедурата по избор.
Член 11
Изслушване
(1) Изслушването на кандидат с цел опре­
деляне на неговите професионални и морални 
качества се провежда в рамките на 90 мину­
ти, като Номинационната комисия може да 
удължи времето на изслушването.
(2) Изслушването започва с представяне 
от кандидата на мотивите му за участие, 
представяне на концепцията за работата му 
като член на Комисията за противодействие 
на корупцията и с отговор на въпросите, пос­
тъпили от юридически лица с нестопанска 
цел в обществена полза, висши училища и 
научни организации на основание чл. 8, ал. 2